# Általános információk:

**Tanterv:** Építőművész és Belsőépítész mesterszak (MA)

**Tantárgy neve: DESIGN ÉS MŰVÉSZET TÁRSADALMI ÖSSZEFÜGGÉSEI**

**Tantárgy kódja:** EPM074MNMU

## Szemeszter: 2

**Kreditek száma:** 2

**A heti órák elosztása:** 2/0/0 MA

**Értékelés:** félévközi jegy (f)

## Előfeltételek (MA): -

**Tantárgy felelős: Dr. Zoltán Erzsébet Szeréna, egyetemi docens**

Iroda: 7624 Magyarország, Pécs, Boszorkány u. 2. B-319 E-mail: zoltan.erzsebet@mik.pte.hu

**Tantárgy oktatója: Dr. Zoltán Erzsébet Szeréna, egyetemi docens**

Iroda: 7624 Magyarország, Pécs, Boszorkány u. 2. B-319 E-mail: zoltan.erzsebet@mik.pte.hu

## Tárgyleírás

A tantárgy célja, hogy betekintést nyújtson a sikeres és művészi szintű design és az alkalmazhatóság alapvető összefüggéseibe. Különféle használati tárgyak típusain, fejlődésén és a kortárs tendenciák vizsgálatán keresztül közvetlen környezetünkre tett hatásuk elemzése és megértése történik az előadások és online brainstorming keretében.

## Oktatás célja

Az építőművész és belsőépítész képzésnek vitathatatlan erénye a sokszínűsége, a kiemelkedő tervezői attitűd támogatása. A design és művészet társadalomtudományi összefüggései tantárgy a sikeres, művészi értékkel bíró design és az időtállóság alapvető összefüggéseit vizsgálja, azt, hogy hogyan válhat egy társadalmi igényt kielégítő, tömegtermelésű design termék műalkotássá. A művészet határai nem tisztázottak, számos emberi termék határesetet jelent, jellemzően egyedi, a művész látásmódján átszűrt leképezése ill. megoldása valamilyen valóságos problémának. A művészet célja szinte minden esetben az önkifejezés, mely katartikus élményt nyújt. Mit jelent ez tárgyak esetében? Hol vár katarzis? Használat közben? Vagy a kultúrsznob attitűd terjedésével egy-egy ikonikus tárgy birtoklása elég hozzá? A design alapvetően szubjektív műfaj. Egy értő, a designt a gyakorlatban alkalmazni és integrálni tudó alkotónak elengedhetetlen rendkívül sok, máig hatást gyakorló munkásság ill. tárgyak ismerete. A különféle használati tárgyak típusainak, fejlődésének és a kortárs tendenciák elemzésén keresztül egyre formálódik a látásmód. A komplex háttértudás, attitűd, a tervezésmódszertan értő nyomon követése a design területén kialakít egy biztos ízlést az értékes, innovatív tárgyalkotás felismerésére. A design a társadalmi kontextustól nem elkülöníthető, hiszen a zeitgeist/korszellem tetten érhető benne, viszont a jó design mégis örökérvényű, időtálló. Az építőművész elengedhetetlen kompetenciája a „design-érzékenység”.

## Tantárgy tartalma

A tantárgy két nagyobb tematikus egységet foglal magába. Az első részben a kurzus a design mára klasszikussá vált alkotásait ismerteti és vizsgálja, az épített környezetben való megjelenésüket elemzi. A hallgatókkal az óráról órára gyűjtött és prezentált anyagokat beszélgetések keretében morfológiai és esztétikai megközelítésből vizsgáljuk: milyen kapcsolat van a design tárgy formája, anyaga, funkciója és időtállósága között, mikor válik a design művészetté, hol a designer és művész attitűd választóvonala.

A XX., XXI. századi design áttekintése után a hallgatók egy-egy választott designert mutatnak be prezentációban (a félév folyamán 4-et, 5pontért), alap információkkal, és a munkásságáról egy négyzetes formátumú kollázs technikájú posztert készítenek művészi igényességgel. A poszter 42\*42cm formátumú, digitális, 150 dpi (szintén 4db, 5 pontért)

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

A tantárgy félévközi jeggyel zárul. A félév zárása a 15. héten az óra keretében történik. Az előadásokon jelenléti ív készül **megjelent,** valamint **nem jelent meg/ nem készült** bejegyzéssel.

A félév során a hallgató hétről hétre az előadóval egyeztetett témában kutatást végez, melynek eredményét, konklúzióját az óra keretében megvitatjuk, kiegészítjük. A hiányzáshoz kapcsolódó feladatot is be kell mutatni. A teszt anyaga ezekre a feladatokra épül.

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja:(pl.: jelenléti ív / online teszt/ jegyzőkönyv, stb.)

**Számonkérések**

1. **ciklus** bemutatók (prezentáció 5p+poszter 5p) 4\*10p = 40 p - 40%
2. **ciklus** Mood board 40 p 40%

 Teszt (online- Kahoot) 15p 15%

 Órai munka, jelenlét 5 p 5%

## Megszerezhető maximum pont 100p 100%

|  |  |  |
| --- | --- | --- |
| 85 p – 100 p | 85% | A (5, jeles) |
| 70 p – 84 p | 70% | B (4, jó) |
| 55 p – 69 p | 55% | C (3, közepes) |
| 40 p – 54 p | 40% | D (2, elégséges) |
| 0 p – 49 p | 0% | F (1, elégtelen) |

– félévközi jegy (1,2,3,4,5)

-ha a jegy 1, a tantárgy nem teljesült, a tantárgyat egy következő szemeszterben újra fel kell venni.

**Pótlási lehetőségek módja, típusa** (PTE TVSz 47§(4))

Az órai feladat elmaradása ill. hiányzás esetén a pótlására a következő alkalommal van mód, továbbá a vizsgaidőszak második hetében lehetséges a ZH, ill. mood board javítása/pótlása.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

## Kötelező irodalom

## [1] The essence of Design – MIK – ISBN 978-963-429-604-1

## <https://issuu.com/pte_mik_english_edu_material/docs/the_essence_of_design>

## Ajánlott irodalom

## [2] Design of the 20th Century. Taschen – ISBN 3836541068

## [3]1000 Chairs Taschen – ISBN 383656369X

## [4] 1000 Lights Taschen – ISBN 3836546760

## [5] Design Klassiker, DK, London ISBN 978-3-8310-2638-8

[6] Interior Surfaces and Materials, Edition Detail - ISBN 978-3-7643-8810-2

## Oktatási módszer

A tantárgy folyamatos kommunikáción alapszik az oktató és a hallgatók között. Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint
2. önálló munka órarendi időben a részletes tantárgyi programban meghirdetett féléves tanmenet szerint
3. önálló otthoni munka
4. önálló kutatás, adatgyűjtés, elemzés

Részletes tantárgyi program és követelmények

## Metodika és szempontrendszer:

A 2021/2022 tanév tavaszi szemeszterében a feladat egyrészt az oktatóval egyeztetett tárgyakat dokumentáló posztersorozat elkészítése, másrészt egy esszé a művészet társadalomban betöltött szerepéről és értékrendjéről egy az óra keretében megtekintett film alapján.

A hallgatók egy neves designer ikonikus használati tárgyának keletkezéséről, (a tervező életpályáját érintve) készítenek egy-egy kb. 5- 10 perces összefoglalót, digitálisan, pdf formátumban - majd elemezik és bemutatják részleteiben használati példákon keresztül. Elemezik a stílus, funkció, elhelyezés, téri dominancia szempontjából. Ez az óráról órára készítendő analízis formálja érzékenységüket a környezetkultúra iránt: milyen elvek alapján, milyen funkciójú térben alkalmazható, hogyan hozható összhangba az építészeti megoldásokkal (hangsúly a térben, elterelés, rejtőzködés stb.) anyagszerűség, ergonómiai elvek szerinti elemzés.

## Tartalmi követelmények:

* 4 ikonikus designer munkásságának bemutatása a félév során, a részletezett ütemterv szerint – művészettörténeti kitekintéssel, az alkotó ismertetésével, társadalmi kontextusba helyezésével, illetve a tervezett tárgy használatát bemutató belső terek képeivel. A bemutatók rövid szöveges ismertetőből és a megértéshez szükséges képanyag prezentációjából történik. A bemutató feltöltése a Teams felületre óra előtt mindenképpen szükséges. Minden esetben fontos a tervezőnek, tervezés évének és körülményeinek feltűntetése. (4\*5p)
* A feladatokat egyénileg kell elkészíteni, az óra tematikájához kapcsolódóan szóbeli prezentáció formájában bemutatni. A bemutatók célja a féléves feladathoz gyűjtött előképek igényes formában történő dokumentálása és a példaválasztás indoklása.
* A bemutatott alkotó munkásságát egy jellemző, 42\*42cm-es 150 dpi digitális, kollázs jellegű, igényes grafikai kidolgozottságú poszterrel is szemléltetni kell.
* A félév végén prezentálni kell egy korábbi tervezési feladat lakóterét bemutató moodboardot, az órákon megismert tárgyak integrálásával, anyagok és színek választásával. Az értékelésnél fontos szempont az alapvető tervezési elvek tudatos alkalmazása: anyagok és színek harmóniája, kontraszt, rétegzettség. A moodboard formátuma szabadon választott, a koncepcióhoz illő, melyet egy kb. 5000 karakteres műleírás melléklet egészít ki.

## Formai követelmények:

* 42\*42cm formátum – a bemutatott tárgyak, képek kiegészítve a tárgy használatát bemutató képekkel, impressziókkal – forrásmegjelölés, szöveges részek külön A4-es oldalakon
* Csak a grafikailag igényesen feldolgozott, dokumentumok fogadhatók el.
* A mood board kreatív feladat, a megfelelő prezentációs forma is a feladat részét képezi, ezért az szabadon választott.

## Féléves feladatok áttekintése, értékelés

* Poszter+ prezentáció: 4\*10=40 pont
* mood board: 40 pont
* tesztfeladat: 15 pont
* órai munka: 5p

A hallgató a kihirdetett szempontrendszer teljesítésével és az órák látogatásával szerzi meg a jogot az aláírásra, a tartalmi szakmai bírálatra, tehát érdemjegy szerzésére. Az a hallgató, aki a kritériumok, ill. a feladatok közül bármelyiket is nem teljesíti ill. pótolja, annak féléve nem teljesítettnek minősül, a tárgy aláírása megtagadásra kerül, a tárgyat egy későbbi szemeszterben újra fel kell vennie.

## Program heti bontásban

|  |  |  |
| --- | --- | --- |
| 1.Hét | Hétfő 7:45-9:15 A306 | Témakör |
| Február 6. | Előadás | Félév ütemtervének, feladatainak ismertetése, inspirációs video megtekintése |
| 2.Hét | Hétfő 7:45-9:15 A306 | Arts and Crafts, szecesszió, Wiener Werkstätte, De Stilj |
| Február 13. | prezentációk  | Christopher Dresser/Ch. R. Macintosh /Clara Drisscoll / |
| konzultáció | Michael Thonet / G. Rietveld  |
| [1] p. 22-39 | Josef Hoffmann / Christian Dell |
|  | Peter Behrens / Frank Lloyd Wright |
| 3.Hét | Hétfő 7:45-9:15 A306 | 1920-as évek |
| Február 20 | prezentációk | / Mart Stam / Marcell Breuer / Donald Deskey  |
| [1] p. 38-69 | Eileen Gray / Marianne Brandt / Willem Hendrik Gispen |
| konzultáció: designerek+tér | René Herbst/ Wilhelm Wagenfeld /Heinz & Bodo Rasch |
| 4. Hét | Hétfő 7:45-9:15 A306 | 1930-as évek |
| Február 27. | prezentációk | Pierre Jeanneret/ Marcel Breuer/ |
| [1] p. 56-85 | Le Corbusier / Jean Prouvé / Finn Juhl / Hans J. Wegner |
| konzultáció: designerek+tér | Alvar Aalto / Charlotte Perriand/ Florence Knoll |
| 5.Hét | Hétfő 7:45-9:15 A306 | 1940-es, 50-es évek:  |
| Március 6. | prezentációk | Isamu Noguchi /George Nelson / Harry Bertoia |
| [1] p. 74-117 | Sori Yanagi /Eero Saarinen/ George Carwardine  |
| konzultáció: designerek+tér | Charles Eames Ray Eames/ Poul Kjaerholm/ Poul Henningsen  |
| 6.Hét | Hétfő 7:45-9:15 A306 |   |
| Március 13. | Film | Senki többet... Nathaniel Kahn filmje a kortárs művészet értékéről |
| 7.Hét | Hétfő 7:45-9:15 A306 | 60-as évek, Funkcionalizmus stb. |
| Március 20. | prezentációk | Max Bill / Arne Jacobsen / Eero Aarnio |
| [1] p 108-139 | / Verner Panton / Gae Aulenti / Gio Ponti |
| konzultáció: designerek+tér | L, PG & A. Castiglioni /Cini Boeri / Joe Colombo |
| 8.Hét | Hétfő 7:45-9:15 A306 | 70-es, 80-as évek |
| Március 27. | prezentációk | Ettore Sottsass / Michael Graves |
| [1] p. 140-171 | Marc Newson / Richard Sapper / Toshiyuki Kita |
| konzultáció: designerek+tér | Michele de Lucchi / Shiro Kuramata / Vico Magistretti |
| 9.Hét |   | TAVASZI SZÜNET |
| 10.Hét |   | HÚSVÉT HÉTFŐ |
| 11.Hét | Hétfő 7:45-9:15 A306 | Ezredforduló, 21. Század |
| Április 17. | prezentációk | Antonio Citterio/ Jasper Morrison / Philippe Starck |
| [1] p. 172-193 | Ronan und Erwan Bouroullec/ Patricia Urquiola / Tom Dixon |
| konzultáció: designerek+tér | Konstantin Grcic / Jaime Hayon/ Marcel Wanders /  |
| 12.Hét | Hétfő 7:45-9:15 A306 | Trend áttekintés - Piacvezető designcégek  |
| Április 24 | prezentációk | Flos / Artemide / Louis Poulsen / Fontana Arte / Vitra/ Knoll/ Hermann Miller/Fritz Hansen/ cassina  |
|  | konzultáció: designerek+tér |  |
| 13.Hét |   | A MUNKA ÜNNEPE |
| 14.Hét | Hétfő 7:45-9:15 A306 | Design a gyakorlatban |
| Május 8 | KONZULTÁCIÓ | ZH a tanult designerek munkáiról / a Mood board konzultációja |
| 15.Hét | Hétfő 7:45-9:15 A306 | Design a gyakorlatban |
| Május 9. | Beadás / Digitálisan és élőben is  |
| 17.Hét | Hétfő 7:45-9:15 A306 | Félévzárás |
| Május 30 | Pótlás, félévzárás |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst lehet keresni a szorgalmi időszakban.

Pécs, 2023.01.25.

Zoltán Erzsébet Szeréna DLA

tantárgyfelelős